ત્યારબાદ ધારિયા, લાકડી જેવા હથિયારોથી પોલીસ પર હુમલો કરતા પીએસઆઇ રાણા અને એએસઆઇ ભરતભાઇને ઇજાઓ પહોંચી હતી. પરિસ્થિતિ કોઇ ગંભીર વળાંક લે તે પહેલાં પીએસઆઇ રાણાએ પોતાની સર્વિસ રિવોલ્વરમાંથી બેથી ત્રણ રાઉન્ડ ગોળીબાર કરી ગોળી આરોપી વિજયના પગમાં મારી તેને પાડી દઇ આબાદ ઝડપી લીધો હતો. જ્યારે તેના તમામ સાગરિતો નાસી છૂટ્યા હતા. પોલીસે ગોળીબારમાં ઘવાયેલા વિજયને રાજકોટની સિવિલ હોસ્પિટલમાં સારવાર માટે ખસેડ્યો છે. આ ઘટનાના પગલે સમગ્ર પોલીસ તંત્ર ચોંકી ઉઠ્યું છે. પોલીસે ગુનો દાખલ કરી વધુ તપાસ હાથ ધરી છે.